Chemarea străbunilor, de Jack London (fragment) – fișă de exerciții
Disciplina: Limba și literatura română        Clasa: a 6-a
Nume elev: ____________________        Data: ____________
1. Precizează, într-un enunț, în ce loc și în ce an se petrec întâmplările din fragmentul din romanul „Chemarea străbunilor”, de Jack London. Numește și evenimentul istoric care atrăgea atunci bărbații spre Nord.

2. Explică, în 2-3 enunțuri, de ce aveau oamenii nevoie de câini voinici, cu mușchi puternici și cu blană lungă, așa cum reiese din fragment.

3. Numește trei activități pe care Buck le făcea în „Ținutul judecătorului Miller” și precizează ce arată ele despre locul lui în familia judecătorului.

4. Precizează cum se comportă Buck față de ceilalți câini din ținut (Toots, Ysabel și foxterrierii). Susține răspunsul cu o secvență din text.

5. Menționează persoana la care este realizată narațiunea în acest fragment și precizează dacă naratorul este obiectiv sau subiectiv. Transcrie o secvență care îți susține răspunsul.

6. Scrie câte un sinonim potrivit contextului pentru următoarele cuvinte din text: imensă, voinic, se zămislea, vaste, escorta.

7. Explică semnificația comparației din enunțul: „Chiar era puțin egoist, ca un boier de la țară, din cauza singurătății în care viețuia de atâția ani.” Ce trăsătură a lui Buck evidențiază aceasta?

8. Ultimul enunț din fragment spune că Manuel, ajutorul de grădinar, „însemna pentru el o cunoștință nedorită”. Formulează, într-un text de 40-60 de cuvinte, o presupunere despre ceea ce i s-ar putea întâmpla lui Buck din cauza lui Manuel, ținând cont de informațiile din fragment despre căutarea aurului.

